Η Εταιρία Διεθνικής Εκπαίδευσης και Ανάπτυξης TRANSCOOP δραστηριοποιείται στο σχεδιασμό, τη διαχείριση και το συντονισμό Έργων του δημοσίου και του ιδιωτικού τομέα, την εκπόνηση μελετών και την προώθηση συνεργασιών σε εθνικό και διακρατικό επίπεδο. Ειδικότερα η εξειδίκευση της εταιρίας αφορά: • το Σχεδιασμό και την Εφαρμογή Εργαλείων για την Προώθηση της Τοπικής Επιχειρηματικότητας και της Επιχειρηματικής Δικτύωσης • την Παροχή Υποστήριξης στην Ανάδειξη της Τοπικής Ταυτότητας και την Εισαγωγή Πολιτικών Ποιότητας • τη Βελτίωση του Τουριστικού Προφίλ Περιοχών και την Αναδειξή τους σε Τουριστικούς Προορισμούς • την Υποστήριξη στην Προώθηση της Ανάπτυξης του Ανθρώπινου Δυναμικού • την Υποστήριξη στη Βελτίωση της Ποιότητας Ζωής και τη Δημιουργία Πλαισίου Συνεργασίας για τη Βιώσιμη Ανάπτυξη ##  | # # Η ΦΙΛΟΣΟΦΙΑ ΜΑΣ Η ευέλικτη οργανωτική δομή της εταιρίας μας, διασφαλίζει την αποτελεσματική ενεργοποίηση των συνεργατών μας κατά τον πλέον αποδοτικό τρόπο. Ανάλογα με τη φύση κάθε νέου έργου, συστήνονται εξειδικευμένες ομάδες εργασίας από έμπειρους συντονιστές, που στελεχώνονται με τις πλέον κατάλληλες επιστημονικές ειδικότητες και αξιολογούνται καθ' όλη τη διάρκεια υλοποίησης των έργων. Με τον τρόπο αυτό, εξασφαλίζεται ο ολοκληρωμένος σχεδιασμός, η λεπτομερής παρακολούθηση και ο αυστηρός συντονισμός των έργων, ενώ η αξιοπιστία και αρτιότητα των υπηρεσιών μας προσδίδουν την απαιτούμενη προστιθέμενη αξία στα έργα μας και θέτουν τις βάσεις για νέες προκλήσεις . Η ολοκληρωμένη προσέγγιση τόσο του θεωρητικού όσο και του πρακτικού μέρους κάθε έργου καθιστά δυνατή την παροχή υπηρεσιών ποιότητας, γεγονός που κάνει πραγματικότητα τη φιλοσοφία της TRANSCOOP, που συνοψίζεται στην «ανταπόκριση με ικανότητα και αποτελεσματικότητα σε κάθε πρόκληση, μέσα από την ανάπτυξη και εφαρμογή καινοτόμων λύσεων και σύγχρονων εργαλείων με επίκεντρο τον άνθρωπο και το κοινωνικό σύνολο» .