Η ΠΡΟΚΛΗΣΗ Στο σημερινό παγκόσμιο οικονομικό περιβάλλον, ο έντονος ανταγωνισμός και η ταχεία ανάπτυξη είναι δύο από τους πιο σημαντικούς παράγοντες που προκαλούν έλλειψη σταθερότητας και συνοχής στις Ευρωπαϊκές χώρες. Η διεύρυνση της Ε.Ε. , παράλληλα με την παγκοσμιοποίηση του εμπορίου και την επανάσταση των Τεχνολογιών της Πληροφορίας και Επικοινωνίας αποτελούν νέες προκλήσεις και έχουν αυξήσει τον ανταγωνισμό σε όλους τους τομείς. Η συνεχιζόμενη διεύρυνση της Ε.Ε., αν δεν αντιμετωπιστεί κατάλληλα, είναι πιθανό ότι θα δυσχεράνει ακόμα περισσότερο την κατάσταση και θα απειλήσει την Ευρωπαϊκή συνοχή. Ο δημόσιος τομέας , που αποτελεί βασικό παράγοντα του νέου οικονομικού περιβάλλοντος, έχει επικεντρωθεί στην ανάπτυξη νέων πολιτικών και τον αναπτυξιακό σχεδιασμό , παραμερίζοντας το "θεσμικό" του ρόλο, ενώ έχει αρχίσει να μεταβάλλεται από διαχειριστή σε διεκπεραιωτή της αγοράς. Παρ' όλ' αυτά, η πιεστική ανάγκη για νέες πολιτικές που έχει δημιουργήσει η απελευθέρωση των Ευρωπαϊκών αγορών και η διεύρυνση της Ε.Ε. καθιστούν την υποστήριξη, ιδιαίτερα των τοπικών αρχών στον τομέα του αναπτυξιακού σχεδιασμού, απαραίτητη. Ο ιδιωτικός τομέας , όντας απαραίτητος και ο πλέον κατάλληλος για τη διατήρηση της οικονομικής ανάπτυξης, αντιμετωπίζει εξίσου σημαντικά προβλήματα. Επενδύσεις και νέες επιχειρηματικές δραστηριότητες "παγώνουν" σε γραφειοκρατικές διαδικασίες , στην έλλειψη επαρκών χρηματοδοτήσεων , στην πρόσβαση σε Εθνικούς και Κοινοτικούς πόρους . Η έλλειψη αποτελεσματικών πολιτικών στην αγορά εργασίας και στον τομέα της επαγγελματικής κατάρτισης αποτελούν εμπόδιο στην ανάπτυξη των ανθρωπίνων πόρων και στην δημιουργία ευκαιριών απασχόλησης. Η απουσία ευαισθητοποίησης γύρω από θέματα ποιότητας και αναφορικά με την αξιοποίηση ανταγωνιστικών πλεονεκτημάτων επιβαρύνει τους κύριους οικονομικούς τομείς. Στο ανταγωνιστικό αυτό περιβάλλον, προβλήματα δεν εμφανίζονται μόνο σε επίπεδο οργανισμών, αλλά εξίσου και σε επίπεδο περιοχών, ενώ το ζήτημα της ανταγωνιστικότητας γίνεται κεντρικό. Έμφαση θα πρέπει να δοθεί στο σχεδιασμό πολιτικών για την αντιμετώπιση των προβλημάτων του Ευρωπαϊκού χώρου μέσω της αξιοποίησης ανταγωνιστικών πλεονεκτημάτων και της προώθησης του ολοκληρωμένου αναπτυξιακού σχεδιασμού . Νέα σύγχρονα μεθοδολογικά εργαλεία θα πρέπει να αναπτυχθούν και να ενσωματωθούν στις καθημερινές πρακτικές, τόσο του δημόσιου όσο και του ιδιωτικού τομέα. Σε ένα περιβάλλον με τέτοιες απαιτήσεις, όπου οι πολιτικές επαναπροσδιορίζονται διαρκώς και οι αγορές επεκτείνονται με ταχείς ρυθμούς , οι φορείς αναζητούν και αξίζουν σωστή υποστήριξη. Η πολυπλοκότητα των προβλημάτων τους αποτελεί για μας μία απλή μαθηματική εξίσωση , και η απαίτησή τους για εξειδίκευση, ταχύτητα και πρακτικές λύσεις είναι υποχρέωση και δέσμευση μας. Μέσω της μακράς εμπειρίας μας, διαθέτουμε την απαραίτητη τεχνογνωσία και τις απαιτούμενες δεξιότητες ώστε «να ανταποκριθούμε με ικανότητα και αποτελεσματικότητα σε κάθε πρόκληση, αναπτύσσοντας και εφαρμόζοντας καινοτόμες λύσεις και σύγχρονα εργαλεία με επίκεντρο τον άνθρωπο και το κοινωνικό σύνολο» .