Η ΜΕΘΟΔΟΣ ΕΡΓΑΣΙΑΣ ΜΑΣ Η μέθοδος εργασίας της Εταιρίας Διεθνικής Εκπαίδευσης και Ανάπτυξης – TRANSCOOP βασίζεται στις πλέον σύγχρονες τεχνικές εταιρικής διοίκησης και οργάνωσης , γεγονός που διευκολύνει το βέλτιστο σχεδιασμό, τη διαχείριση και το συντονισμό των έργων, διατηρεί και επεκτείνει τις συνεργασίες της εταιρίας και επιτυγχάνει υψηλά επίπεδα ποιότητας και ικανοποίησης για τους συνεργαζόμενους με την εταιρία φορείς. Η μέθοδος που ακολουθείται βασίζεται στην οργάνωση και διαρκή βελτίωση μίας διαδραστικής επικοινωνιακής δομής που υποστηρίζει τη συνεχή ανταλλαγή τεχνογνωσίας και εμπειρίας μεταξύ των συνεργατών της εταιρείας. Μέσα από τη λειτουργία της δομής αυτής επιτυγχάνεται η δημιουργία των καταλληλότερων, για κάθε περίπτωση, ομάδων εργασίας, η συνεχής αξιολόγηση της αποτελεσματικότητας των ομάδων και η διαρκής επιμόρφωση και επαγγελματική εξέλιξη των μελών τους. Το οργανόγραμμα της εταιρείας έχει ιεραρχική, χωρική και τομεακή δομή, γεγονός που επιτρέπει την κατανομή των αρμοδιοτήτων και του επιπέδου λήψης αποφάσεων ανάλογα με την εμπειρία των συνεργατών, τη γεωγραφική διασπορά των εργασιών για την αξιοποίηση της «τοπογνωσίας» και την παροχή υπηρεσιών «on site», αλλά και την τομεακή κατανομή ανάλογα με την εξειδίκευση των συνεργατών . Η παραπάνω δομή, σε συνδυασμό με την ενθάρρυνση της διοίκησης για την ανάπτυξη πρωτοβουλιών από τα μέλη του δικτύου συνεργασίας, επιτρέπει στους συνεργάτες μας την άμεση και αποτελεσματική ανταπόκριση στα ερεθίσματα από το πολιτικοοικονομικό, κοινωνικό και επιχειρηματικό περιβάλλον. | #